
DAR VIENYBĖS REIKALU. 


Mums tenka ne tik dirbti kūrybinį darbą, bet 
ir varyti kultūrinę gynimosi kovą. "Nutautinimo dar- 
bas miestuose ir sodžiuje per bažnyčias, valdiškas 
ir visuomenines įstaigas plačiai varomas. Tose vie- 
tose, kur nėra mūsų tautiškų mokyklų, o tokių vie- 
tų turime juk labai daug, tautinis susipratimas yra 
menkas, mažai susipratę ir apsišvietę tėvai nepada- 
rys savo vaikų, kurie lanko lenkiškas mokyklas, ge- 
rais lietuviais. Dar blogesnė padėtis yra mišriose pa- 
rapijose, kur be to dar veikia lenkų kunigų įtaka ir 
sulenkėję mūsų tautiečiai. Laikraščiai, švietimo drau- 
gijų skyriai daro, žinoma, nemažai įtakos, bet jie 
negali kompensuoti tų nuostolių, kuriuos: turime nuo 
priešingos mums veiklos. Padėtį labai sunkina bloga 
ekonominė būklė. Dauguma mūsų sodiečių gyvena 
skurdžiai, labai blogai maitinasi, gyvena labai blogo- 
se sveikatai sąlygose, kurios padeda plėstis įvairioms 
ligoms, ypač džiovai, o džiova ir degtinė veda prie 
išsigimimo. Mūsų tautos jėgas mažina ir emigracija, 
kuri paskutiniu laiku del blogos ekonominės padė- 
ties ir kituose, kraštuose, bent kiek sumažėjo, bet 
kitur sąlygoms pagerėjus, emigracija vėl padidės. 

Tokia tai yra mūsų krašto lietuvių padėtis. Aiš- 
ku, kad visas mūsų inteligentijos uždavinys yra kovoti 
su nutautinimu, šviesti mūsų liaudį ir padėti jai su- 
stiprėti ekonominiai. Tam plačiam ir labai atsako- 
mingam darbui reikalinga, žinoma, kad mūsų inteli- 
gentija būtų tampriai susijusi, visi bendromis jėgo- 
mis turėtume siekti bendro tautinio tikslo. Taip tu- 
rėtų, būti, taip ir buvo ligi 1928 metų, bet taip da- 
bar nėra. Kas mus skiria, kas kliudo bendrai darbą 
dirbti? Inteligentai, kaip ir kitur, nėra vienodų tiky- 
binių įsitikinimų, vienodos pasaulėžiūros. Svarbes- 
niais politiniais ir tautiniais klausimais visi tačiau 
esame vienodo nusistatymo. Skirtumų, jeigu ir yra, 
tai tik taktikos klausimais. Visai taip pat buvo ir 
prieš trejus metus, tuomet bendras darbas buvo ga- 
limas, dabar nebegalimas. Kas čia kaltas? Pereitame 
numeryje rašėme, kad „Vilniaus Rytojaus“ vedėjai 
(o jie juk reiškia mintis mūsų „tikrųjų“ patriotų) 


apie vienybę ir girdėti nenori. | tai jie atsa- 
kė: „valia kiekvienam sąmoningai daryti klaidas, tik 
nevalia kaltė už jas versti kitiems“. Tame pačiame 
numeryje, įdėję be jokios redakcijos pastabos ko- 
respondenciją iš Svilionių, davė suprasti, kokią mes 
sąmoningai klaidą esame padarę ir kaip su ta mūsų 
„klaida“ jie jau trejus metus kovoja. Rašo, kad tie, 
kurie dedasi prie „Kultūros“ „žino be abejo kieno ji 
šelpiama ir todel turtinga“. Anksčiau, dar smarkiau 
rašė: „kultūrininkai eina su Varšuva prieš Kauną“, 
„kultūrininkai steigia lenkiškas mokyklas“. Ar toks 
rašymas nėra, minkštai sakant, sąmoninga netiesa? 
Ar toks elgesys nėra sąmoningas visuomenės skal- 
dymas? Gyvenimas jai aiškiai parodė, kad labai žy- 
mi mūsų inteligentų ir sodiečių dalis „Kultūros“ 
draugijai pritaria. Didžiausi šmeižtai ir boikotas ne- 
galėjo priversti „Kultūros“ draugiją susilikviduoti. 
Jai pritaria ir visa sveikai galvojanti Amerikos ir 
N. Lietuvos tautinė inteligentija, nes gerai žino, kad 
Rytų Lietuva taip pat gyvena jau XX amžiuje, o ne 
viduramžyje, kad ir čia švietimo darbą gali varyti 
ne vien tik kunigų vedamos draugijos, bet ir pa- 
žangiųjų pasaulinių inteligentų. Metas jau tai su- 
prasti ir mūsų „tikriesiems“, nes tokiomis kovos 
priemonėmis daugelį jaunųjų inteligentų varo tiktai 
į apatiją ir neveiklumą švietimo srity, nes tomis 
savo spaudos priemonėmis ir be to dar grąsinimais 
pašalinti nuo vietų arba atimti stipendijas, nors ne- 
vieną ir atbaugina nuo „Kultūros“, bet nepadaro jų 
ir savo šalininkais. Esant tokioms sąlygoms daug 
mūsų inteligentų visai šalinasi nuo aktingesnio vi- 
suomenės darbo. 

Nesitikime ir nereikalaujame, kad mūsų krikš- 
čionių-demokratų ideologijos inteligentai visai ne- 
bevarytų jokios akcijos prieš „Kultūros“ švietimo 
draugiją ir pažangiuosius inteligentus, nors mes jo- 
kio prieštikybinio darbo ir nedarome. Bet ta akcija 
galėtų juk būti grynai idėjinė; galėtų juk būti varo- 
ma vien tik doromis priemonėmis. Taip juk būtų 
daug gražiau, kultūringiau ir dargi patiems naudin- 
giau, taip juk elgiasi jų vienminčiai kultūringuose 
kraštuose: Belgijoj, Austrijoj, Vokietijoj. Tokiai akci- 

jai nei kiek nekenktų inteligentijos susitarimas ben- 
druose tautiniuose- reikaluose ir politikoj, ko būtinai 
reikalauja mūsų krašto lietuvių visuomenės gerbu- 
vis. To tikslo pasiekti, žinoma, negalima, jeigu „Kul- 
tūros“ švietimo draugija ir toliau bus boikotuojama 
ir del tos priežasties, jau ketvirtus metus mūsų vi- 
suomenės reikalus tvarkys neberenkamas Laikinasis 
Komitetas. „Kultūros“ draugija, kuri, nežiūrint fi- 
nansinių ir kitų sunkenybių įsteigė ir provincijoj ke- 
letą lietuviškų liaudies mokyklų tokiose vietose, kur 
jos labai reikalingos, turėtų būti toleruojama. Lai- 
kinojo Vilniaus Lietuvių Komiteto rinkimai turėtų 
įvykti kitų metų pradžioj. Kaip tą Komitetą rinkti, 
ar jį rinkti taip pat, kaip jis anksčiau buvo renka- 
mas, ar kitokiu būdu, tuo -klausimu nesunku būtų 
susitarti. Svarbu, kad naujai išrinktas Komitetas ir jo 
prezidiumas turėtų autoritetą ir moralę teisę atsto- 
vauti visą mūsų krašto lietuvių inteligentiją ir vi- 
suomenę. 

Toks yra vienintelis kelias vienybei grąžinti. 
To kelio mes nevengiame. Tie, kurie tuo keliu ne- 
sutiks eiti, turės imti ir atsakomybę prieš mūsų tau- 
tą ir istoriją, nes tolimesnis dabartinės padėties lai- 
kymas bus mūsų krašto lietuvių visuomenei labai 
žalingas. D. A. 


Vartotojų bendrovės. 


Vakarų Europos civilizuotose valstybėse plačiai 
veikia vartotojų bendrovės. N. Lietuvoje koperacijos 
klausimas sparčiai keliamas, o pas mus, Vilniaus 
krašte, tuo reikalu nieko beveik nedaroma. Todel, 
tikiuos, pravartu bus tuo klausimu plačiau pakalbėti. 

Vartotojų bendrovių tikslas — statyti savo na- 
riams įvairių vartojamųjų prekių ir amatui ar ūkiui 
reikalingų dalykų, taipgi kitais būdais gelbėti me- 
džiaginė ir dvasinė narių gerovė. 

Šių dienų vartotojas priklauso dar kapitalo 
jėgai, kurio rankose randasi beveik visa stambioji 
gamyba ir prekių mainai. Kapitalui gi, kaip žinome, 
svarbu ne tik aprūpinti vartotojai jiems reikalingais 
produktais (gaminiais), kiek pačiam daugiau iš to 
pasipelnyti. Ir tik organizuota jėga vartotojai gali 
atsispirti išnaudojimui. 

Del to vartotojų koperacijos vyriausis rūpestis 
ir pastanga—apseiti be tarpininkų ir pirklių, kurie už 
savo patarpininkavimą netik paima didelį sau nuošimtį, 
bet ir kitokiais būdais išnaudoja pirkėją, ar tai svo- 
rio, ar kiekio, ar pagaliau pačios prekės ypatybių 
žvilgsniu. 

Vartotoju bendrovės, kaip ir kiti koperatyvai, 
veikia sulig savo įstatų. Jos visos gyvuoja paprastai 
normaliais arba pavyzdiniais įstatais (gaunami jie 
koperatyvų sąjungose). 

Nariu gali būti kiekvienas pilietis, 
savo užsiėmimo, kilmės ir kt., kadangi visiems rei- 
kalingi yra vartojamųjų reikmenų dalykai. Narių 
teisės, jų santykiai, bendrovės reikalų tvarkymas, 
normuojami tais pačiais dėsniais, kaip ir visų ko- 
peratyvų. 


nežiūrint 


Bendrovės prekybą veda Valdyba, kuri samdo 
krautuvei prižiūrėti ir prekėms pardavinėti jos ve- 
dėją, sudarant su juo rašto sutartį. Vedėjas dirba 
Valdybos prižiūrimas ir atsako už savo darbą. 

Lėšos sudedamos iš pajų, kurių skaičius neri- 
bojamas. Kad bendrovė turėtų pakankamai apyvar- 
tos kapitalo ir nesibargintų be reikalo pas pirklius, 
iš pat pradžių geriausia surinkti tiek pajų, kad jų 
kapitalo užtektų apyvartai. Pavyzdžiui: jeigu narys 
perka bendrovėje į metus už 200 auks., tai dešimtį 
kartų kapitalui apsiverčiant į metus, užtektų vienam 
pajui 20 auks. ir mažiau, kadangi nevisuomet užpir- 
kimai daromi gyvais pinigais. 

Bendrovės krautuvės prekes perka tam tikras 
užpirkėjas, kuriuo paprastai esti vienas kuris Valdy- 
bos narių, iš koperatyvų sąjungos ar šiaip urmininkų. 
Taigi, krautuvėje turi būti laikomos pagrindinės pre- 
kės, kurios narianis visuomet reikalingos ir tiek, kiek 
jų maždaug gali išeiti, ilgai neužsigulint. Didesnė at- 
sarga daroma tik toms prekėms, kurių kainos metų 
bėgyje gali žymiai pakilti. Prekės išdėstomos krau- 
tuvėje ant lentynų ir sandėliuose tam tikroje tvar- 
koje, prieš tai jas tinkamai įkainavus. 

Kainos nustatomos sulig prekių svoriu, mastu 
ir t. t. arba sąskaita, imant domėn nudžiūvimą, nu- 
birimą, apsisvėrimą ir kitus nuostolius. [švedus tuo 
būdu perkamąją kainą prekių kilogramo, mstro ar 
gabalo, pridedama dar prie jos krautuvės, tarnauto- 
jų išlaidos, kapitalo nuošimtis, jeigu prekės pirktos 
bargan ir laukiamasai pelnas, kuris norima iš šitų pre- 
kių gauti. Prekės kartais tenka perkainuoti, jų kainą 
pakeliant, jei rinkoje tų prekių jaučiamas trūkumas 
ar numušant, jei prekės del ko nors neperkamos ir 
gali ilgai užsigulėti. 

+ Bendrovės prekybos tariamasai pelnas sudaro 
narių sutaupas, kurios jiems grąžinamos visuotinojo 
susirinkimo nusistatymu į pirkimo premijos pavidale. 
Paprastai užrašoma visi įpirkimai į tam tikrą parda 
vėjo knygą ir nario knygutę. 

Paaiškėjus metiniam pelnui ir išskaičius iš jo 
dalį administracijos išlaidoms ir kt., likusioji dalis 
skirstoma tarp narių sulig jų pirkimo. 

Daug reiškia koperatyvo prekyboje tvarka, šva- 
rumas, mandagus, greitas patarnavimas ir kitos, pir- 
mu žvilgsniu berods smulkios, aplinkybės. Valdybos 
prievolė del to—rūp stingai sekti krautuvės darbas 
ir nieko nelaukiant šalinti visi pestebėti trūkumai. 

Kiekviena bendrovė, jei ji nori eiti koperacijos 
keliais ir greitinti, jos laimėjimus, privalo tapti savo 
centralinės sąjungos nariu. Tik joje susibūrusios 
bendrovės pajėgs išlaikyti privačių pirklių varžytines, 
čia jos gaus sau urmo keliu pargabentų prekių, įvai- 
rių nurodymų, patarimų ir visokios kitos paramos— 
tiek medžiaginės, tiek dvasinės. 

Savo uždavinius pasiekti vartotojų koperacija 
gali tik tuomet, kai jos nariai gyvai domėsis savo 
bendrovės ir koperacijos- reikalais, ir juos rems. Tik 
narių pastangomis, kurie gali sudaryti vieną bendrą 
visos liaudies organizaciją, koperacija gali tapti ga- 
linga organizacija, turi turėti galimybės ne tik tau- 
pyti išlaidas, žmonių reikmenis tenkinant, bet ir ge- 
rinti pačias prekes, tobulinti gyvenimo sąlygas ir t.t. 

Šis tas apie medžiagą ir elektrą, 


Atomas. Mažiausią nedalomą medžiagos dalelę 
vadina atomu. Seniau mokslininkai tvirtino, kad 
atomas yra nedalomas. Dabar mokslas ką kita sako. 
Atomai esą sudėtingi, jų viduje esą dvi įvairių dalių 
grupės. Jų sudarymas panašus į saulės sistemą. 
Kiekvieno atomo centre yra be galo mažutė me- 
džiagos dalelė, kurią mokslininkai vadina branduo- 
liu. Jisai yra toks pat atomo centras, kaip kad mū- 
sų planetų saulė. Aplink šį branduolį sukasi mažu- 
tės dalelės, kurias vadina elektronais. Tos dalelės 
sukasi aplink branduolį taip, kaip planetos aplink 
saulę. Atomai yra tiek maži, jog ant adatos smai- 
galio jų išsitenka milijonai. Net pro padidinamuosius 
stiklus (pro mikroskopą) negalima jų matyti. 80.000.000 
vandenilio atomų, greta sudėtų, nesudarytų 1 centi- 
metro linijos. Ant špilkos galvutės sutilptų daugiau 
kaip 50 trilijonų atomų. 


Molekula. Molekula vadina dviejų arba kelių 
atomų chemišką junginį. Pav., sako, kad 2 atomai 
vandenilio ir 1 atomas deguonio susijungę sudaro 
1 molekulę vandens. Dabar jau yra žinoma, kad 
molekulos nėra pastovios, jos kinta. Paprastame 
vandeny yra keletas įvairi: rūšių molekulų. Kiekvie- 
na tokia molekula yra vandenilio ir deguonio atomų 
chemiškas junginys; tie atomai įvairių būdu yra su- 
sijungę. Dabar mokslininkai kreipia daugiau dėme- 
sio į atomus, bet ne į molekulas. 


Elektra. Paskutinių metų mokslo tyrinėjimai 
parodė, kad elektros reiškiniai yra ne kas kita, kaip 
tam tikras elektronų judėjimas. Jau žinome, kad 
atomuose. yra.elektronų, kad įvairios elektronų kom- 
binacijos iš įvairaus jų skaičiaus sudaro nevienodus 
atomus, o įvairūs atomai sudaro įvairią medžiagą. 
Ne mažiau svarbūs elektronai ir elektrai. Atome elek- 
tronai sukasi aplink jo branduolį; jeigu elektronai 
atsipalaiduoja (atskyla) nuo atomo ir ima bėgti jų 
tam tikra ištisa srovė, tada gaunam reiškinį, kuri 
vadinam elektra. Siuo atveju sakoma, kad elekro- 
nai yra elekros atomai. 

Jeigu kuris daiktas yra prikrautas elektros, tai 
reiškia, kad jo paviršiuje yra elektronų. Pavyzdžiui, 
žaibas yra susibūrimas elektronų, einančių tam tikra 
kryptimi. Begalybės elektronų susirenka debesų pa- 
viršiuje. Kai jų susirenka tiek daug, jog daugiau 
nebegali susikaupti, ir tame debesy išsilaikyti, tuo- 
met jie šoka į kitą debesi arba eina į žemę, suda- 
rydami žaibo reiškinį, kibirkšties pavidalo. 

Kai norime išnaudoti elektronus šilimai, švie- 
sai, mašinoms varyti, tada juos turime sukaupti ir 
jų srovę tam tikra kryptimi paleisti. Tokią elektronų 
srovę (nelyginant upę) vadinam elektros srove. 

Iš to, kas pasakyta, seka, kad visoje gamtoje 
nebus nieko kito svarbesnio žmogui, kaip tosios ne- 
matomos, be galo mažos dalelės, vad. elektronai. 


Elektronai. Elektronai yra be galo mažos me“ 
džiagos dalelės, kurios atome sukasi aplink atomo 
branduolį taip, kaip Žemė, Marsas, Aušrinė ir kitos 
planetos sukasi aplink saulę. Sios dalelės ir yra va- 
dinamosios neigiamosios elektros mažiausios dale- 
lytės. Elektros srovė yra elektronų upė, tekanti vie- 
lomis, o jei nėra vielų, tai teka oru, erdve. Kokio 
didumo yra elektronai, dar neištirta. Manoma, kad 
elektronas esąs mažesnis už vandenilio atomą 


10.030 sykių, o jo ilgis — 800.090 sykiu mažesnis, 
negu centimetro ilgumas. 

Iš ko sudarytas atomo branduolys? — Manoma, 
kad šisai branduolys dalimi yra iš tokių pat elek- 
tronu, koki sukasi aplink jį patį. Be šiųjų elektronų, 
branduoly esą dar mažesnių medžiagos dalelių, va- 
dinamųjų „protonų“, kurie sudaro teigiamąją elektrą. 
Iš visa to seka, kad bet kuris daiktas yra iš elek- 
tronų ir protonų. Jie nevienodu kiekiu ir įvairiais . 
būdais jungdamiesi sudarą įvairių atomų. Pav. vie- 
nas elektronų ir protonų skaičius ir susijungimas 
(kombinacija) sudaro vandenilio atomą, kitas jų 
skaičius ir kitoks susijungimas sudaro deguonio 
atomą. 0,2 atomai vandenilio ir 1 atomas deguonio 
jau sudaro 1 molekulę vandens. 


Tikyba Europos mokyklose. 


Daug yra buvę triukšmingų revoliucijų, bet ma- 
ža tėra — tokių svarbių, kaip tikybos mokymo se- 
kuliarizacija. Išskyrus Lenkiją, Ispaniją ir Lietuvą, 
kitose valstybėse tikybos mokymas yra laisvas. 

Anglijoj betikybinių mokyklų nėra, nes ir va- 
dinamose pasaulinėse mokyklose mokytojas paskai- 
to 1— 2 kartu savaitėj Biblijos straipsnį be komen- 
tarų (be paaiškinimų). Tikybines mokyklas išlaiko 
steigėjai, bet jos esti šelpiamos ir savivaldybių. 


1875 m. turėjo mok. 556 tūk. 2 mil. 870 t. 


1881 š „euro 9B 1 D S 
1891 „ a „2 OATES oea aol 
190i i P doli SLS; 
1906 „ = d auka po 


Tikybos mokymas Belgijoj labai origi- 
nališkai sutvarkytas: visose mokyklose yra katal. ti- 
kybos pamokos. Kasdien pirmą pusvalandį moko 
tikybos ne kunigas, bet mokytojas. Tikybos pamo- 
kas mokiniai atsakinėja atmintinai tą, kas buvo jiems 
kuniao užduota. Mokytojai (dažnai laisvamaniai) ne- 
turi teisės ką aiškint ar komentuot; 2 ar 3 kartus 
savaitėj, užeina kunigas, kuriam leista ne tik klausi- 
nėti, bet ir aiškint. Bet 1895 m. leista mokytojams 
atsisakinėti nuo tokio mokymo, o tėvams nebleist 
vaikų į tikybos pamokas. Jei mokykloj randas bent 
1 dispensuotas — atleistas nuo tikybos pamokų, tai 
mokytojas negal liest tikybos dalykų kitus mokslus 
bedėstydamas. Bet ir konfesinėse mokyklose tikybos 
pamokos turi būti pirmutinės ar paskutinės, kad ne- 
norį galėtų jų nelankyt. Tėvų prašymų, kad nemo- 
kytų vaikų religijos, labai nedaug tėra. Net ir so- 
cialistai turį mokyklų, kur šventadieniais skaitoma 
darbininkams Bibiija. Indijos mokyklose religija ne- 
dėstoma, lygiai kaip N. Zelandijoj ir Australijoj. 

Italijoj tikybos mokoma 1 val. savaitėj (gim- 
nazijose) Tikybos kvotimų nėra. Tikybos dėstytoją 
skiria mokyklos vedėjas iš mokytojų tarpo, susita- 
ręs su vyskupu, bet tokius dėstytojus kunigas kon- 
troliuoja ir raštu nurodymų davinėja. } 


Francijos vidurinių mokyklų buvo: 
1876 m. 1887 m. 1898 m 


1) pasaulinių privatiškų 494 302 202 
2) vienuolynų y 309 349 438 
3) valdžios licejų ir kol. 333 346 339 

Mokinių buvo: 

1) pasaulinėse privat. 31.000 20.000 10.003 
2) vienuolynų „ 46.000 50,000 67.000 
3) valdžios vidurin. 79.000 90.000 86.000 


Privatinių mokyklų buvo išlaikomų: 


Pasaulinių Kongreg. vienuolių 
1843 m 14.130 
1866 m. 10.000 6.000 
1877 m. 5.841 6.685 
1887 m. 3.936 9.565 
1897 m. 2.850 13.225 


Vienuolynai konkuruoja su valstybe, nes nekil- 
nojamo turto pripažintos kongregacijos turėjo 1850 
m. už 43 mil. fr. o 1899 m, jau už 795 mil. fr., o 
daug dar buvo slaptų kongregacijų.  Francijoj tiky- 
bos mokymas valstybinėse mokyklose draudžiamas 
ir norintiems (1882 m.), o dvasiškiams nuo 1886 m. 
draudžiama ko nors mokyti valstybinėj pradžios mo- 
kykloj. 

Austrijos respublikoj iš 122.000 mokinių 
1927 m. nemokės 2448, o 1928 m. — 4963 moki- 
niai. Vienos mieste iš 200.000 mokinių nemokės tik 
6148, nos tame mieste per 9 metus išstojo iš Kata- 
likų Bažnyčios 120.000 gyv. 

Iš patiektų žinių matome, jog leidimas nesi- 
mokyt tikybos nėra Bažnyčiai baisus, nes dabar visi 
mokos priverstinai, o laisvę davus, beveik visi mo- 
kytus geruoju. 


POLITIKOS APŽVALGA. 


Lietuva. Nesenai liko pasirašyta prekybos su- 
tartis su Latvija, dabartiniu laiku Kaune eina dery- 
bos su Estija, kurių sekmingos pabaigos irgi galima 
pilnai laukti. Tokiu būdu Lietuva užsimezga tampre- 
snius ryšius su Pabaltijo valstybėmis. Toks bendra- 
vimas svarbus ypač šiuo momentu, kuomet Lietu- 
vos santykiai su Vokietija labai pablogėjo, o pasku- 
tinis Vokietijos įvežamųjų muitų pakėlimas tiesiog 
pakirto Lietuvos ūkio gaminių išvežimą Vokiečiuosna. 
Lietuvoje gi, sąryšy su paskutiniuoju ūkio kriziu ir 
gan gausiais derliais, ūkio produktų krašte nėra kam 
parduoti, tat užsidarius tokiai dideliai rinkai, kaip Vo- 
kietija, ir valstybė ir atskiri piliečiai (ypač ūkininkai) 
rastusi katastrofinėj padėty., Stai todel naujai suda- 
romos sutartys su Pabaltijo valstybėmis ir yra taip 
svarbios Lietuvai. O ekonominį bendravimą seka vi- 
sada ir politinis bendravimas. Dabartiniu laiku, kuo- 
met santykiai su lenkais ir Vilniaus klausimas nuo- 
lat „dega“, o Vokietija reikalauja Klaipėdos— draugų 
tarptautinėj arenoj jaunai Lietuvos respublikai labai 
reikia. 2 

Lietuvos vyskupai spalių 23 d. paskelbė gany- 
tojišką laišką del moksleivių ateitininkų organizacijų 
uždarymo vidurinėse mokyklose. Tą laišką su ata- 
tinkamais paaiškinimais skaitė kunigai bažnyčiose iš 
sakyklų ir ta proga agitavo prieš valstybę. Lietuva 
šiomis dienomis pasiuntė Sv. Sostui notą, kurioj iš 
vienos pusės išaiškino, jog min. ateitininkų organ. 
uždarymas visai konkordato nelaužo, iš kitos—prašo 
Vatikaną, kad neleistų Lietuvos įsipolitikavusiems 
dvasininkams, katalikybės skraiste prisidengiant, va- 
ryti priešvalstybinio darbo. ; 

Anglija. Didžiausia Anglijos kolonija, Britų 
Imperijos gražiausias deimantas — Indija, paskuti- 


niu laiku kovojanti už savo nepriklausomybę ir daug 
aukų padėjusi nepriklausomybės aukuran. Plačioms 
indų masėms nusibodo būti eksploatuojamomis An- 
glu valstybės naudai. Jos paskelbė griežtą kovą An- 
glijos viešpatavimui. Keblioje padėtyje atsidūrė Dar- 
bo vyriausybė. Prieš rinkimus Anglijos Darbo par- 
tija agitavo prieš kolonijų eksploataciją. Dabar, pati 
valdydama imperiją, per trumpą laiką neįstengia pa- 
keisti įsisenėjusios sistemos. 

Šiomis dienomis Londone posėdžiauja prie „ap- 
valiojo stalo“ anglų-indų komisija. Joje dalyvauja 
Indijos maharadžai (kunigaikščiai), mahometonų at- 
stovai; jie turi 69 atstovus, 2 atstovus turi Indijos 
moterys, 2 atstovus — parijai (vergai). Iš anglų pu- 
sės dalyvauja 5 Darbo vyriausybės ministeriai su 
Makdonaldu priešakyje, ir po keturis atstovus nuo 
konservatorių ir liberalų. Nors tie atstovai negali 
atstovauti visos Indijos, nes konferenciją boikotavo 
nacionalistų (Ghandi šalininkų) didžiausioji Indijos 
partija, visgi jos dalyviai indai išstato vieningą rei- 
kalavimą — dominijos teisės. Jie tuo tarpu nedrįsta 
reikalauti visiško atsiskirimo nuo Anglijos ir pasi- 
tenkina tik ekonominės, finansinės ir politinės ne- 
priklausomybės Britų Imperijos ribose reikalavimais. 
Jie kovoja už Indijos parlamento didesnes teises, 
už išsivadavimą nuo Anglijos kapitalo naudojimo. 
Anglija yra perdaug savo kolonijomis suinteresuo- 
ta. Ji iš jų gyvena, ji ten savo gaminius parduoda, 
savo žmonių perteklių siunčia. Iš kolonijų ji sau ka- 
riuomenę verbuoja. Yra Anglijoj ištisa pramonė, kuri 
dirba specialiai Indijos rinkai. Be savo kolonijų, ypač 
be Indijos, Anglija nustotų savo išgyvenimo šaltinių 
ir politinės įtakos. Kolonijomis yra suinteresuoti An- 
alijos darbininkai, nes,' atsiskyrus kolonijoms, nedar- 
bas apimtų Anglijos gyventojų daugumą. Čia Mak- 
donaldo vyriausybės tragedija: iš vienos pusės rei- 
kia ginti valstybės reikalai, o tai verčia engti kolo- 
nijas ir varyti militaristinę politiką. 

RAnglų-Indų konferencija dar posėdžiauja. Kuo 
jos posėdžiai pasibaigs, parodys mums artima atei- 
tis. Vienas dalykas tik aiškus: anksčiau ar vėliau 
Anglija turės nustoti visų savo kolonijų, kaip ji nu- 
stojo Kanados, Pietų Afrikos, Australijos ir Aigipto, 
nustos buvusi pasaulinio imperializmo židiniu. 


KORESPONDENCIJOS. 


Linkmenys, Švenčionių apsk. Mūsų pa- 
rapija, kun. klebono Juozo Breivos paraginta, 1924 
metais pradėjo statyti nuosavius namus, kurik buvo 
skiriami kultūriniems parapijos reikalams. 1925 me- 
tais vienas namų galas jau buvo baigtas, o kitas 
įpusėtas. Namams užbaigti L. Komitetas paskolino 
pinigų. Naujame name buvo įtaisyta erdvi salė su 
nuolatine scena ir jai reikalingomis dekoracijomis 


(kainavusiomis 90 dolerių), žodžiu — buvo įtaisyta 
puiki patalpa sodžiaus teatrui, 
Bet laikas „bėgo, keitėsi Linkmenų kle- 


bonai, keitėsi ir kun. Breivos kultūringų įtaisymų li- 
kimas. Priėjo prie to, kad langai kaž kur dingo, suo- 
-lai irgi, o iš brangių dekoracijų kaž kokie bernai 
pasiūvo... maišus bulvėms. Maišai tie atsidūrė, ro- 
dos, pas dab. kleboną ir tam vargšui jau tekę gir- 
dėti užmetimų ir teisintis del nevidonų tarnų dar- 
bo: Šit, kaip sodžiaus „kultūra“ pirmyn žengia... 
Peckelis. 

Svenčionys. Gruodžio mėnesio 8 dieną Šven- 
čionyse buvo minimas Vytautas Didysis: Minėjimą 
suruošė Sv. „Ryto“ Draugija, Mokytojų Sąj. skyrius 
ir Šv. Kazimiero D-jos skyrius. Akademiją atidarė 
„Ryto“ D-jos vicepirmininkas p. dir. Petraitis. Kun. 
J Skruodys skaitė apie Vytautą Didiji paskaitą, 
o gimnazijos moksleiviai atliko koncertine dalj: de- 
klamacijas, dainas, gyvuosius paveikslus. Svarbiau- 
sioji iškilmių atrakcija buvo jungtinis aplinkinių bažn. 
chorų choras, kuris padainavo T. himną ir keletą 
dainelių. Iškilmės buvo suruoštos ankštoje Švenč. 
gimnazijos salėje, todel nedaug kam tepavyko ten 
įeiti. O Svenčionyse reiktų kaip tik kuodaugiausiai 
pilkos publikos įleisti. Ji gi čia gyvai lietuviška. 
Jei iškilmės būtų vasaros metu, po atviru dangum, 
tai tokio pv. chorų choro klausyti suplauktų minios 
vietinių piliečių, kuriems tautinio susipratimo samtis 
karts nuo karto irgi heprošalį. 

„Vilniaus pavyzdžiu iškilmės baigėsi vaišėmis. 
Tik Svenčionyse jos buvo kuklios: arbatėlė, žinoma, 
be degtinės. Vaišių metu pasakyta keletas kalbų. 
Tarp kitų kalbėjo ir L. Šviet. „Kultūros“ D-jos pir- 
mininkas dr. D. Alseika. Buvo susidaręs jaukus 
ūpas, kalbose ir linkėjimuose jautėsi nuoširdumo. 

P. Z 


N. LIETUVA. 


„Lietuvos Ūkininko“ sukaktuvės. Š. m. 
gruodžio 3 dieną „Lietuvos Ūlkininkas“ minėjo dvi- 
dešimts penkerių savo gyvavimo metų sukaktuves. 
Jubiliejinis (50) numeris išėjo 12 puslapių, kuriuose 
tilpo eilė pašvęstų „L. U.“ istorijai straipsnių ir bu- 
vusių bei esamų bendradarbių ir redaktorių atsimi: 
nimai. 

„Lietuvos Ūkininką" įsteigė 1905 m. Liet. De- 
mokratų partijos būrelis. Jo pirmuoju redaktorium 
buvo Povilas Višinskis, kaipo atsakomasis red., pir- 

muosius numerius pasirašė dabart. Lietuvos prezi- 
dentas Antanas Smetona. Iki karo laikraštis ėjo Vil- 
niuje, po karo persikėlė Kaunan; išgyveno, kaip ma- 
tome, sunkiausius laikus, karą, revoliucijas. Savo 
ideologinėj vėliavoj „L. U.” išrašė kilnius siekimus: 
asmens ir tautos laisvė, žmonių ir tautų lygybė, 
žmonių valdžia, Lietuvos savivaldybė ir autonomija, 
žemė artojams—darbininkams, daugiau šviesos. Ši- 
tuos idealus jis gynė nuo caro valdžios, okupantų, 
jų sargyboj ir dabar tvirtai tebestovi. Daug taipogi 
jo pasidarbuota Lietuvos ūkio kėlime. „Žemės“ prie- 
de nuolat talpinami straipsniai mokė lietuvį ūki- 
ninką tinkamiau ūkininkauti, nesiduoti išnaudojamam, 
sekti civilizuotų ūkiškų kraštų pavyzdį. 

Dabar jau septintus metus „Lietuvos Ūkininką" 

redaguoja p. Vincas Oškinis, kurio šaunūs darbo 
„vaisiai matyt, kad ir iš kas kart augančio skaityto- 
jų skaičiaus. Finansinę ir administracinę dalį beveik 
nuo pat laikraščio įsteigimo tvarko p. F. Bortkevi- 
čienė, paaukavusi „L. Ūkininkui" daug savo jėgų 
ir turto. 
+ Šioje vietoje ir mes, sveikindami senąjį lie- 
tuvių liaudies švietėją, linkime dar ilgai vadovauti 
kultūriniam darbui mūsų sodžiaus šiaudinėse pa- 
stogėse. 

Derybos. Kaune prasidėjo Lietuvos derybos 
Su estais prekybos sutarčiai sudaryti. Estijos dele- 
gacijai vadovauja prekybos rūmų pirmininkas p. 


\ - 


Sepp, Lietuvos—p. Dobkevičius, sekmingai užbaigęs 
paskutiniąsias derybas su Latvija. 

Taip pat atvyko Kaunan vokiečių delegacija 
kaikuriems jau sudarytos 1923 m. sutarties klausi- 
mams aptarti, 

Į Berlyną išvyko Lietuvos deledacija vesti de- 
rybas su Lenkija. Jos prišaky—Lietuvos atstovas 
Berlyne p.Sidzikauskas. Lenkams vadovaus užsienių 
reikalų ministerio gabineto direktorius p. M. Szumla- 
kowski's. Bus tariamasi kai kurių liet.-lenkų parube- 
žio nesusipratimų ir pasienio upių komunikacijos 
reikalais. 

Didžiojo Vilniaus seimo minėjimas. 
L. Valstiečių Liaudininkų s-g0s rūpesniu š. m. gruo- 
džio 5 dieną Kaune buvo suruoštas 1905 metų Vil- 
niaus seimo minėjimas. Pranešimus darė: prof. P. 
Leonas, E. Galvanauskas ir M. Sleževičius. 

Klaipėda. Direktoriją sudaryti nesiseka. Eina 
gubernatoriaus pasitarimai su seimelio dauguma, bet 
jokių rezultatų kol kas neprieinama. 

Paskutiniu laiku Klaipėdos krašte buvo 
pagerėjusi darbo rinkos būklė. Cheminių produktų fa- 
brikas „Ūnion" šiomis dienomis praplėtė savo dar- 
bą. Danų uostų statybos firma į darbą priėmė ir 
Klaipėdos bedarbius. Be to, Klaipėdos miesto valdy- 
ba suteikė įvairių darbų 60 darbininkų. Bedarbiams 
šelpti per spalių mėn. išleista 9.173 litai. Registruotų 
bedarbių dabas beliko 202 vyrai ir 142 moterys. 

Latvių operos gastrolės. Nesenai Kaune 
buvo latvių operos spektakliai, o lietuvių opera ga- 
stroliavo prieš mėnesį Rygoj. Svečių meninį pasi- 
ruošimą Kauno laikraščiai labai vertina. 

Gripu Lietuvoje sergakeliosdešimts 
stančių žmonių. 

iš studentų gyvenimo... Studentų atstovy.- 
bės prezidiumas jau sudarytas. Pirmininku ir vėl iš- 
rinktas p. S. Širvinskas. Be to prezidiuman šiemet 
pateko vienas tautininkų atstovas. 

Pavasario semestre Lietuvos universitete buvo 
įregistruota 3727 stud. ir 159 laisvi klausytojai, vyrų 
yra dvigubai daugiau, negu moterų. 

Vienoj Matem. Gamtos fakulteto laboratorijoj 
į karinę tarnybą paimto sargo vietą užėmė studen- 
tas. Matyt nyksta tuščias „garbės“ supratimas mūsų 
studentijoj. { 

„Miss Lietuva“. Siemet ir Lietuva išrinks 
savo grožio karalaitę, kaip tai kasmet kitų valstybių 
buvo daroma. Ir taip pat „Miss Lietuva“. bus siun- 
čiama Paryžiun į „Miss Europos“ rinkimus. „Naujo 
Žodžio“ iniciatyva jau susidarė Lietuvos gražuolei 
rinkti komitetas, kurio garbės pirmininku yra Kauno 
burmistras p. J. Vileišis. Iš specialiai tuo tikslu ren- 
giamų vakarų pelno ketinama suorganizuoti „Miss 
Lietuvos“ fondą;-iš kurio išrinktoji gaus kraitį. 

Betgi nevisos gražuolės galės į konkursą stoti, 
o tik nuo 18 iki 22 metų. Rinkimai bus nuo XII. 25 d. 
IRISETTE: 


“| KRONIKA. 


Liet. Sanitar. Draug. valdyba. Naujai iš- 
rinkta Lietuvių sanitarinės Pagalbos Draugijos Val- 
dyba jau pasiskirstė pareigomis: pirmininkas—D-ras 
D. Alseika, vice-pirmininkas—D-ras V. Legeika, iž- 
dininkas — D-ras J. Slapelis, sekretorius — proviz. 
VI. Narbutas, narys be pareigų —D-rė V. Alseikienė. 


tūk- 


“Vilniaus 

Lenkų studentai minėjo Vytautą Di- 
diji. S.m. 13 dieną Vilniaus Un. studentų „Klub 
Wióczegów“  („Valkatų“) suruošė Universitete  Vy- 
tauto Didžiojo paminėjimą. Iškilmėse dalyvavo keli pro- 
fesoriai. Publikos buvo labai nedaug. — 50-60 žmo- 
nių. Pasakytose kalbose ir referate stengiamasi bu- 
vo vertinti Vytauto Didžiojo nuopelnai iš Jagielonų 
idėjos kertės, nelabai težymint jo vaidmenį lietuvių 
tautai. 

Pirmas Vilniaus Univ. medicinos ab- 
solventas, lietuvis. Siomis dienomis baigė Vil- 
niaus Universiteto medicinos fakultetą stud. Gaivenis 
Juozas, kuris mokosi Vilniuje nuo 1920 metų. 1925 
metais jis išlaikė brandos egzaminus Vytauto Didžiojo 
gimnazijoje ir įstojo universitetan, medicinos sky- 
riun, kurį baigė neužtrukdamas nei vienam kurse. 
Iki gydytojavimui jam belieka išlaikyti baigiamieji 
egzaminai. Sia proga jaunąjį absolventą sveikiname, 
linkėdami sekmingai baigti egzaminus ir stoti šio kra- 
što lietuvių darbuotojų eilėsna. 

„Amerika Pirtyje“. Pirmas Studentų Scenos 
Mėgėjų Kuopelės pasirodymas pavyko. Vilniaus publi- 
ka jau nuo senai nebuvo mačiusi taip pasisekusio 
lietuviško vaidinimo, todel plojimų ir pagirimų ne- 
stigo. Vaidinimo metu studentai ir mokskleiviai svei- 
kino p. Povilą Gaidelionį (vaidinusį Bekampį) jo 
scenos darbo 25 metų proga, o po vaidinimo arti- 
raesnių Jubiliato draugų būrelis pagerbė jį kuklio- 
mis vaišėmis. i 

Dabar Stud. Sc. M. Kuopelės režisierius p. A. 
Krutulys ruošia naują vaidinimą—P. Vaičiūno „Pa- 
triotus“. Be to ateinančių metų pradžioje Kuopelė 
ketinanti suruošti reviją. Šitos rūšies lietuvišku 
atrakcijų Vilniuje dar nebuvo, bet jos susnūdusiam 
lietuvių gyvenimui pajvairinti, be abejo, 
pageidaujamos. 

iš studentų gyvenimo. Dar nespėjo baig- 
tis pirmas trimestras, o išrinktai šiems metams Viln. 
Liet. Stud. Sąjungos valdybai jau teko reorganizuotis. 
Iš valdybos pasitraukė st. J. Latvys ir abu kandi- 
datu: Al. Birinčikas ir Kęst. Drūtas. Mat, valdybos 
dauguma atsisakiusi daryti žygių neturtingų ir nete- 
kusių stip. draugų reikalais. Kadangi neturt. draugų 
šelpimas yra vienas svarbiausių S-gos tikslų, ką liū- 
dyja visa eilė S-go0s susirinkimų nutarimų, skatinan- 
čių valdybą budriai rūpintis neturt. draugais, išvar- 
dytieji, matydami daugumą prasilenkiant su tiesio- 
giniu jos uždaviniu, paskutiniame vis. S-gos susirin- 
kime pareiškė negalį su tokiu valdybos sąstatu ben- 
dradarbiauti. Sąryšy su tuo buvo išreikštas valdybai 
nepasitikėjimas, kuris gavo 21 balsą. Valdybą išgel- 
bėjo vienas balsas, nes prieš balsavo 22. Kaipo to- 
limesnė kandidatė v-on įėjo st. O. Palevičiūtė. Pir- 
mame naujo valdybos sąstato posėdyje narių parei- 
gose įvyko šitokių atmainų: ligšiol. ižd. V. Umbrasas 
atsisakė nuo savo pareigų ir perėmė knygyną, o vi- 
cepirmininkė M. Mikailaitė (jai pačiai posėdy nesant) 
liko  degraduota į ižd; vicepirmininke gi išrinkta 
O. Palevičiūtė. Tenka pažymėti, kad M. Mikailaitė, 
med. III kurso stud., jau pernai buvo valdyboje ir 
šiemet per rinkimus buvo gavusi didžiausį balsų 
skaičių. 

Studentų bendrabučio likimas. Vienus 
metus gyvavęs Vilniaus lietuvių studentų bendrabutis 
Didžiojoj g-vėj Nr. 12—1, St. Sąjungos valdybos nu- 
tarimu likviduotas. 


ĮVAIRIOS ŽINIOS. 


Finansistų ir metalistų vaidžia. Franci- 
jos parlamente yra 132 advokatai, 67 dvarininkai, 
60 pramoninkų. Iš 609 narių atstovų yra 100 miljo- 
nierių. Rusijos komunistų partijos 16 suvažiavime 
dalyvavo 2159 partijos skyrių atstovai; jų tarpe 67*/o 
darbininkų ir tik 10/o valstiečių. Bet ir darbininkų 
tarpe tikrų rankpelnių buvo 13"/0, o kiti tai buvę 
darbininkai, o dabar partijos darbuotojai, kųrstyto- 
jai. Pusė darbininkų tai buvo metalistai. Galima tart, 
kad Rusiją valdo geležies karpytojai metalistai, o Fran- 
ciją —kuponų karpytojai finansistai. 

Lopšinių vaikų; Berlyno miestas turįs 40 
tūk., o 209 tūk. šunų! Berlyniečiai bevelija šunis lai- 
kyt, negu vaikais rūpintis. Berlynas mažiausiai be- 
gimdomas miestas, tūkstančiui berlyniečių gimsta 
10 vaikų (Paryžiuj 16, Londone 17, Kaune 32). La- 
biausiai vengia vaikų turėt aristokratai: 2100 Ven- 
grijos magnatų šeimose gimsta tik 40 vaikų. 

Anglų karalius yra vienintelis pasauly, ku- 
rio alga nedidėja, bet mažėja: 1828 m. Jurgiui III 
parlamentas mokėjo 1 mil. 803 tūk. svarų sterlingų, 
Jurgiui IV įžengus ant sosto parlamentas nubalsa- 
vo bemokėt po 850 tūk. svarų, Vilhelmui IV po 510 
tūk. sv., Viktorijai karalienei po 385 tūk., Edvardui 
VII alga buvo nubalsuota mokėt po 540 tūk. (iš to 
110 tūk. karalius turi išdalyt neturtėliams). Tiek ima 
ir dabartinis Jurgis V. Be to dar, nuo Viktorijos 
laikų karaliai moka iždui - pelno mokesnį nuo ima- 
mos algos (svaras sterlingų = 45 auk.), 

Fordo dirbtuvėse sužeistas darbininkas dar 
begydamas gal grįžt prie darbo. Ranką nulaužęs, gau- 
na darbo, kuriam kairios tereik rankos: berankis 
tampa vienu iš substandarmenų. Fordo dirbtuvėse 
7882 darbo rūšių, iš kurių 3595 gali ir luoši besvei- 
kačiai dirbt, iš to 670 bekojai, 2637 vienkojai, 2— 
berankiai ir 10—akli. Metalo darbininkai nė ligoni- 
nėj gulėdami neveltinėja: juoda cerata ant lovos 
išplėsta yra „varštotu“, ant kurio pacientai sukinė- 
ja šriūbus. Fordas savo. biografijoj rašo: „Ligonys 
tam darbui tinka lygiai gerai, kaip ir sveikieji, jie 
tuo būdu uždirba savo paprastą algą. Kartais jų pro- 
duktingumas 20'/+ buvo didesnis. Nėkieno, žinoma, 
neverčiau dirbt, bet visi su- noru imdavos darbo. 
Darbas lengvino jiems laiką, miegas ir apetitas di- 
dėjo ir išgijimas greitėjo“. 


Nuvėsusios Naujienos. 


Kryžių pavojingumas. 1426 m. vienas Lietuvos 
vyskupas buvo uždraudęs kryžius ant kapų statyt, 
nes tai esąs pagonų paprotys. (Nullam crucem circa 
sepulchra mortuorum Jocent). Už pastatytą kryžių 
reikėję mokėt 3 markes pabaudos. 1752 m. vysk. 
Antanas Tiškevičius kryžių uždraudimą pakartojo. 
1864 m. Vilniaus general-gubernatorius Muravjovas 
uždraudė kryžius nė kapuose statyt. 1930 Vytauto D, 
metais kai kur žmonių pastatyti kryžiai buvo išvar- 
telioti (vienas net vandeny atsidūrė) kitur užant- 
spaudoti, kad daugiau nebstatytų (Cia nekalbama 
apie Rusiją). 

Vytauto mirtąją dieną per Lenkų radiostotis 
kalbėjo Krokuvos universiteto prof. Dombrowski 
apie Did. Liet. Kunigaikštį Vytauto vienas tebuvęs 

tikslas—sukurt valstybę nuo Maskvos lig Pragos, 
jungiančią 4 tautas: lenkus, lietuvius, rusinus ir če- 
kus. Nepajėgdamas plano įvykdyt, nuo 1423 m. Vyt. 
grįžtąs prie siauresnio plano: Lietuvą savarankišką 
padaryt. Mirus Jadvygai, Jogailos reikšmė Lenkijoj 
sumažėjusi: rados lenkų abejojančių, ar bereik tokio 
bevaikio karaliaus, kurs nedavė pažadėto kraičio, 
nes Lietuvos inkorporuot Jogailai neleido Vytautas. 
Vyt. manęs tuokart pats Lenkijoj įsigalėt, tapdamas 
Jadvygos paliktos dukters globėju... Grunvaldo mū- 
šis buvęs laimėtas lenkų rankomis („wyłącznie i je- 
dynie”); nors‘ laimėję lenkai militariškai, bet Vyt. 
laimėjęs politiškai (Lenkija negavo Pamario, o Lie- 
tuva gavo Žemaičius)... Įdomu, kad per radio kal- 
bėjęs Vilniaus profesorius Limanowski, Grunvaldo 
laimėjimą tik Vytautui priskiria: jei ne Lietuva, Len- 
kų kariuomenė būt buvus į miltus sumalta („w pył 
i proch”)... Vytautui padėjęs šv. Mykolas ir šv. Sta- 
nislovas prieš šv. Jurgį, buvusį Kryžiuočių vėliavose. 
Bepigu dviem prieš vieną. 

Vatikano valstybės nuosavybė esanti įkainota 
į 110 mil. dol. Lig sudarymo Laterano sutarties Va- 
tikano turtai siekę tik 30 mil. Susitaikius Piusui XI 
su Italija, Musolini išmokėjo 80 mil. dol. atlyginimo, 
nes per 70 metų Popiežiai, boikotuodami valstybę, 
neėmė Italų parlamento paskirtos Popiežiui algos. 
Didžiausias turto objektas yra Vatikano Bazilika, 
įkoinota į 22 mil. dol. Iš turėtų žemių 800 ketvirtai- 
niškų kilometrų Vatikanui beliko 80 ha, o iš 16,000 
kareivių —bėra 800 šveicarų gvardijos. 

Nuo Berlyno 8 kilometrų atstume stovi Lenkų 
karaliaus Boleslavo Narsiojo užtvertos sienos stul- 
“-pai — tokį užrašą nešiojo Varšuvos“ demonstran- 
tai, protestuodami prieš vokiečius (rašo „Wiadomošci 
Literackie”). Kitas laikr. „Wiedza i Kultura“ gailestauja: 
kad naturališku keliu būtų ėjęs Lenkijos augimas, 
niekados nebūtume matę Berdičovo, bet būtume 
namie pas save Frankfurte ir Berlyne... Mat, pusė 
dabartinės Germanijos dar 12 amžiuje buvo slavų 
gyvenama. Berlynas, Leipcigas, Drezdenas, Viena, 
Štetinas—vis tai ant slavų kaulų iškilę miestai. 
Lenkai netik gailestauja, bet ir ginkluojasi. 

Lietuvos gražių raginių fotografijų Vilniaus fo- 
tografas Bulhak per 25 metus darbo pagamino 2050. 
Reik dar žinot, kad Bulhakas nėra beveik užkliudęs 
lietuvių gyvenamo ploto Švenčionių apskrity, o dar 
mažiau tėra nutraukinėjęs Nepriklausomoj Lietuvoj. 
Visa Bul. kūryba sudaranti 100 albumų su 6090 nuo- 
traukų. 

Degtinė naikina šeimą ir tautą.. Alkobo'is pa- 
deda plėstis džiovoi, žlugdo šeimą ir tautą... Su to- 
kiais žodžiais išleido Šveicarija ir Italija pašto žen- 
klus. 1923 m. Anglijoj pirmą kartą išgerta pieno 
daugiau, negu alaus. Vokiečiai alaus išgėrė 1927 m. 
48 mil. hektolitrų už 3 miliardus 858 mil. 400 tūk. 

"markių. Taikos sutartis nustatė, jog reparacijų vo- 
kiečiai juo daugiau moka, juo gyventojų būvis ge- 
rėja. Kadangi alaus gėrimas rodo gyventojų būvio 
pagerėjimą, tai „alinio" mokesnio vokiečiai perga- 
lėtojams 1927 m. sumokėjo 300.000 mar. Kiekvienas 
Vokietijos gyventojas prageria ir prarūko metuose 
350 litų, anglas 300 litų. Vokiečiai išrūko cigarų už 
1!/+, papirosų už 2, o svaigalų išgeria už 6 miliar- 
dus mar. Ir dar jie skundžiasi sunkiais laikais ir ne- 
nori karo nuostolių atlygint jų sunaikintiems kra- 
štams. x 

Žibalas dvokia krauju ir prasikaltimais. „Zibalas 


griauna valstybes ir naujas stato, karus sukeldina ir 
revoliucijas. Vis labiau just žibalo kvapą, — yra sa- 
kes Francijos pirmasis ministeris Klemansė, nes iš 
naftos varomas žibalas ir benzinas, o šis vėl varo vi- 
sokius motorus, be kurių joks karas neįmanomas. 
Neseniai laikraščiai iškėlė negražią žibalinę suktybę, 
kurioj dalyvavęs pats b. Jung. Amerikos resp. prezi- 
dentas Hardingas. Vidaus -reikalų ministeris buvęs 
paėmęs 250 tūk. dol. kyšių, kad išduotų vienai kom- 
panijai naftos šaltinius naudot; respublikonų parti- 
jos rinkimams ta kompanija sumokėjusi 160 tūkst. 
dol. Pati spekuliantų kompanija pelniusi 50 mil. dol., 
bet jos konkurentai, Rokfelerio Standard Oil kom- 
panija, viską išskelbė. Visa prezidento Hardingo ap- 
linkuma buvo įvelta į tą biznį ir sukompromituota; 
negalėdamas pasiteisint, prezidentas nusižudęs. Tik 
neseniai sužinota, jog prezidentas buvo spekuliaci- 
jos auka, o ne operacijos, daktarams nepavykusios 
padaryt, kaip rašė laikraščiai. Kiti dar spėlioja, kad 
prezidentui nuodų davusi jo žmona, kuriai vyras ne- 
buvęs ištikimas. 


Apie Amerikos dangoraižius. 
(Pagal „N. Technik“). 

Paskutiniais laikais prasidėjo Šiaurinėj Ameri- 
koj tarp New-Jorkoir Chicago miestų keistos lenkty- 
nės. Būtent: New-Jorkas savo laiku pradėjo statyti 
didžiausį pasauly 43 aukštų viešbutį, o nenorėdama 
jam pasiduoti Chicago, sumanė statyti irgi didžiausį 43 
aukštų, operai dangoraižį, kurio salėse įrengta dau- 
giau negu 4.000 vietų žiūrėtojams, be to įtaisyta 
biurai, artistų buveinės ir t. t. 

Pastačius šiuos dangoraižus, neatsiliko ir viena 
Chicagos Kompanija Chrysler Motor Co ir išdirbo 
projektą 75 aukštų rūmams, kurie turėję būti 320 
metrų aukštumo, o dar kita Kompanija, norėdama 
atsiekt rekordą, suprojektavo 80 aukštų rūmų pro- 


jektą. 


Daugeliui kilo klausimas ar galima dar aukštes- 
ni dangoraižiai statyti ir jei galima, tai ar verta? 

Į šį klausimą sudaryta iš kėlimo, apšvietimo ir 
šildymo žinovų komisija atsakė betgi neigiamai, bū- 
tent, jinai konstatavo, kad dabartiniais laikais 80 
aukštų rūmai kainuoją 22 milijonus ir duodą 4,229/0 
pelno, tuo tarpu kai tose pačiose sąlygose 63 aukštų 
rūmai duodą 10,2?/ pelno: vadinasi 63 aukštų namų 
savininkai gauna pelno beveik du kart daugiau, ne- 
gu 80. Toji pati komisija siūlo statyti namus tik 20 
aukštų, kadangi žemutiniuose butuose patogiau 
gyventi ir tuos butus noriai samdo,,o dangoraižių ben- 
drai paėmus butai mažesni esti, nes labai daug vie- 
tos užima stulpai, storos sienos, vindos, sunkus susi- 
siekimas ir kt. Amerikoj butai yra labai brangūs, 
be to dar butų kainai turi reikšmės ir tai, ant ko- 
kios vietos statomi rūmai pav. New-Jorke sąlygos 
esančios daug geresnės, negu Chicagoj, o San 
Franciske ir Los Angelos reikia skaitytis ir su že- 
mės drebėjimais. 

Amerikiečiai betgi jokių komisijų ligi šiol ne- 
klauso ir stato 80 aukštų rūmus, žinoma, ne del pelno, 
o tik del reklamos ir rekordo, bet žinant amerikie- 
čius, kaipo praktikos žmones, galima tikėtis, kad 
dangoraižiai nepasieks dangaus. 


--— “e —— 


fheumannan aaa 


8 r VILNIAUS ŽODIS rs 


Ne 21 


Policijos šunų uoslė. 


Policija turi tam tikros rūšies šunų, kurių uo- 
slės yra taip jautrios, jog jie greit atranda žmonių 


bei žvėrių pėdsakus, nežiūrint to, kad ta vieta kelių. 


šimtų kitų žmonių būtų pereita. Toks šuo palengvi- 
na policijai gaudyti vagis, žmogžudžius ir kitus- nu- 
sikaltėlius. 

Šioji šunų uoslės savybė nuo senai interesuoja 
mokslininkus- fizijologus. Vienas tokių, Lochner, 1926 
“ metais tyrė šunų uoslės savybes. Padarė jis iš me- 
džio daug gabaliukų, vienodo didumo, padėjo juos 
ant švaraus popierio atstu vieną nuo kito. Atėjo 
visai, nepažįstamas šuniui žmogus, nusiprausė švariai 
rankas ir palaikė 2 min. rankose vieną gabaliuką, 
o paskui padėjo. Atvedus šunį į kambarį davė jam 
apuostyti to- žmogaus rankas: po to šuo labai greit 
atrado kliudytą gabalą. Lochner sumažino vartymo 
laiką iki 1 min; kas šuniui nesudarė jokio sunkumo, 
ir jis taip pat greit atrado. Pagalios gabaliukas pa- 
liestas buvo tik piršto galu, bet vis šuo savo darbą 
atliko  kuopuikiausiai. Vartomą gabaliuką pagaliau 
išplovė alkoholy 950, bet šuo ir taip atrasdavo ir 
tik kai 10 minučių pavirino 1500 temperatūroje 
šuo jau nebegalėjo atrasti. 

inoma yra, kad žmogaus kvapas įvairus, bū- 
tent: kitoks rankų, kitoks galvos, o dar kitoks kojų. 
Žmogus buvo palietęs tą medžio gabaliuką galva, 
o šuo apuostė tik rankas ir vistiek atrado, kas reikėjo. 
Kitas mokslininkas Meuzel'is (1929 m.) pastebėjo, kad 
šuo gali žmogaus pėdsakus sekti, nors jo batai jokio 
"ženklo bet' kvapo nepaliktų (tam tyčia įtaisytais ba“ 
tais), bet čia jau šuo suklumpąs. Meuzelis pastebi, 
kad žmogaus pėdsakas turi tam tikrą minimum, 
bent apie 300—400 metrų ilgumą ir šuo , tik tiesiog 
per tuos pėdus (jie turi būt visai sumindžioti, jokio 
ženklo neturėt) bėgdamas Al atrasti žmogų bei 


„gyvulį. 


LAIŠKAS REDAKCIJAI. 


Gerbiamoji Redakcija! 


Prašau įdėti kelis mano žodžius atitaisymui. 

„Vilniaus Rytojaus“ Nr. 98 (172) žinutėje: „Ko- 
del klastoja“ neteisingai paduotas d-ro J. Basana- 
vičiaus vardo mokyklos mokinių -skaičius. Mokinių 
šioje mokykloje šiemet yra ne 18, kaip atrodo 
„V. R.“ korespondentui ir ne 20, kaip rašo „Liet. 
Žinios“, bet — 22 (irašytų yra daugiau, bet kiti del 
įvairių priežasčių nesilanko). 

P. Tamulevičiūtė 
D-ro J. Basanavičiaus 


v. mokyklos vedėja 
Vilnius, 1930—X1II-10 d. 


LIETUVIŲ 


ARGOITINIS ROOPERATIUAS 


Vilnius, Didžioji g. Nr. 12, Tel. 16-39. 
Vienintėlė Rytų Lietuvos lietuvių bankinė įstaiga 
ATLIEKAIVAIRIAS BANKINES OPERACIJAS 
priima indėlius, teik a kredito, 
inkasuoja įvairiausius dokumentus 

ir kt 


REDAKCIJOS ŽODIS. 


Lirnkėdami G. 


Metų, priversti esame tarti porą žodžių mūsų 


G. Mūsų Skaitytojams linksmų švenčių ir laimingų Naujų 


laikraščio egzistencijos reikalu. 


Nors mūsu skaitytojų skaičius didėja, nors nuolat gauname naujų reikalavimų 
siuntinėti laikraštį; "tačiau su prenumeratos mokėjimu toli gražu neviskas tvar- 
koje. Žymi skaitytojų dalis šiais metais užsimokėjo tik dali prenumeratos, 


buvo ir tokių, kurie visai nepasirūpino pinigų atsiųsti. 


Be abejo, tokiose sąly- 


gose sunku buvo laikraštis leisti reguliariai kas dvi savaiti, nes mūsų laikraštis 
eina šik.aukų ir prenumeratos mokesnio išlaikomas. 
Norėdama duoti galimybės platesniems šio krašto lietuvių sluoksniams 
skaityti „Vilniaus Žodį“, redakcija nutarė: 
i) sumažinti laikraščio kainą iki 3 zł metams (i zi. '/a metų). 
2) 1939 metų skolą palikti pačių skolininkų nuožiumgi (kad. grąžintų, kada 


galės). 


Užtai G. G. Skaitytojus nuolankiai 


prašome sekančių metų prenumeratą 


siųsti iš anksto, nes ir toliau reguliarus laikraščio leidimas pareis nuo prenu- 


meratorių uciumo. 1951 metais „Vilniaus 


Žodis“ bus patobulintas, daugiau 


dėmesio bus kreipiama į mūsų sodžiaus ir ūkininkų reikalus; jei leis sąiygos— 


siuntinėsime priedų. 


G. G. bendrabarbius ir draugus kviečiame sekančiais metais sparčiau remti 
mus savo rašiniais ir rinkti kuodaugiausiai prenumeratorių. 


Leidėjas ir atsak. redaktorius Aleksandras Birinčikas. 


„ZORZOS“ spaustuvė, Vilniuje. 


